
CR PM, a ame apte 





No. 3936/1934. 


Inventarierea averilor bisericeşti. 

Comunicăm, că în ziua de azi Cancelaria diece- 
zană a trimis la toațe parohiile imprimatele necesare 
pentru inventarierea averilor bisericeşti, precum şi cu- 


venitele instrucţiuni. Oficiile parohiale, cari nu le-ar. 
îi primit sau nu ar îi primit destule imprimate, să ni * 


le reclame numaidecât. 
Oradea, 29 Noemvrie 1934, 





No. 3951[1934. Acțiunile în justiţie. 


Spre orientarea oiiciilor protopopeşti şi parohiale 
comunicăm, că în N-rul din 1 August crt. al Curieru- 
lui Creștin, organul oficial al Diecezei de Ciuj-Gherla 
s'a publicat următoarea adresă a Ministerului ue Fi- 
nanțe, Direcţiunea Timbrului : 





PARTEA OFICIALĂ 
Pen 


»No. 108805/1934 lulie 13. Adresei D-Voastre No. 
2890/1934, avem onoare a Vă răspunde, că acțiunile 
intrate în justiție de către parohi pentru apărarea 
drepturilor lor, intră în prevederile Art. 22 $ 31, com- 
binat cu $ 1 din legea timbruluic. 

Deci, în baza acestei adrese, acţiunile în justiție 
ale „parohiilor sunt scutite de timbru. 

Oradea, 27 Noemvrie_1934. 


No. 3952[1934. "+ Necrolog. 


Cu.durere comunicăm Veneratului Cler diecezan 
că On. Graţian Mateiu, paroh în Sărsig, în ziua de 9 
Noemvrie 1934a repaosat în Domnul, în anul al 66-lea 
al vieţii şi al 42-lea al preoţiei sale. 

Pentru odihna repaosatului Frate veţi aduce la 
altarul Domnului suiragiile pii îndatinate, 

Oradea, 26 Noemvrie 1934, 











HRISTOS IN MIJLOCUL NOSTRU 


PARTEA NEOFICIALĂ. ._. 
EBIRLE PE EII IEI E SUEPAAER EEE 


de 1. P. S. S. Dr. Valeriu Traian Frențiu. 


Am venit la acest. mare praznic al bisericii ro- 
mâne ortodoxe din Oradea, nu numai din îndemn cre- 
ştinesc, care ne face să ne bucurăm cu cei ce se 
bucură şi să suferim cu cei ce suferă, şi nu numai 
pentru a ne arăta recunoştinţa noastră față de Inalt 
Preasfinţitul Frate Episcop Roman Ciorogariu, care 
încă a ţinut să ia parte la două jubilee ale bisericii 
noastre; la cel de 100 ani al liceului de băeţi din 
Beiuş, sărbătorit în 1928, şi la cel de 150 ani al 
. şcoalei normale din Oradea, ţinut în primăvara acestui 
an, ci am venit mânațţi şi de un profund simţământ 
românesc. Praznicul D Voastre de azi nu este numai 
al bisericei ortodoxe române, ci este al întreg româ- 
nismului, deci şi al nostru al Românilor uniţi. Praznicul 
D-Voastre, serbarea jubileului de 150 ani dela punerea 
pietrii fundamentale a bisericii ortodoxe din oraşul 
Oradea, azi biserica Catedrală a Episcopului român 
ortodox din Oradea, este praznicul biruinţii româneşti, 
este dovada cea mai grăitoare a puterii de viaţă a 
neamului românesc, şi dovada cea mai strălucită, a 
drepturilor. Românilor asupra acestor plaiuri. 


1) Discursul de mai sus a îost rostit de ]. P. S. S. Dr. 
Valeriu Traian Frențiu la şedinţa solemnă a jubileului bisericii 
catedrale ortodoxe române din Oradea, ținut în ziua de ii 
Noemvrie 1934, 





„de închinare, din hrisoavele acelor vremuri 


Reprivind asupra vremurilor apuse, când, cu 150 
ani în urmă, Impăratul losit ll dă concesiune credin- 
cioşilor ortodocși din Oradea să-şi poată ridica locaşul 
trecute 
aflăm că, între credincioşii acestei biserici, deşi cei mai 
oropsiţi, şi cei mai neîndreptăţiți erau Românii, totuşi 
nu Românii cei săraci dispar, ci grecii cei bogaţi şi 
sârbii cei puternici şi ocrotiţi de Împăratul, şi biserica 
rămâne singur numai a Românilor, prevestind zilele 
de apoi, când Românii, şi politiceşte, vor deveni stâpâni 
peste plaiurile aceste, pentru cari au suferit toate Vite 
regiile istoriei. 

Nici o uneltire n'a putut face să dispară elementul : 
românesc din Oradea şi Crişana, oricât de mari au 
fost persecuțiile, căci era la el acasă, şi aceste ţinu- 
turi îi aparțineau lui, şi cu nădejdea în Dumnezeu, a 
răbdat ; ştiind, că »cel ce rabdă până în sfârşit acela 
se va mântui«, acela va învinge şi că dreptatea, ori 
cât este de prigonită, tot iese învingătoare. 

Cele două Catedrale româneşti aşezate în inima. 
oraşului Oradea,  vesteau lumii întregi că Ro- 
mânii aci nu sunt streini, ci în calitate de stăpâni 
ale acestor plaiuri, aici vor rămâne pentru veci 
vecilor, 

Misiunea celor două biserici româneşti, prin reali- 
zarea aspirațiunilor naţionale ale neamului Românesc, 
prin biruința naţională la care a ajuns poporul Ro- 
mân, nu s'a terminat. 


Datorinţa lor nu s'a putut mărgini numai la pre-. 


gătirea zilelor de glorie ale Ţării Româneşfi acum în- 
tregite, ci mai au o misiune de împlinit, mai au o 
datorință de satisfăcut: de a consolida Țara, adu- 
când pe fiii neamului nostru mai aproape de FHristos, 

Dacă în trecut a trebuit să luptăm pentru a ne 
apăra limba şi ființa noastră românească, azi, scăpaţi 
de această grijă, respirând aerul libertăţii naţionale, 
avem datorinţă sfântă de a munci cu tot dinadinsul ca 
sufletul neamului să devină din zi în zi mai creştinesc, 
ca pe fiii neamului să-i facem creștini adevăraţi, cari 
nu numai cu vorba, ci mai ales cu fapta şi cu în- 
treaga lor viaţă să dovedească că sunt ucenicii lui 
Hristos. | 
Bunul Dumnezeu a dat dreptate de cauză nea- 
mului românesc, cu ajutorul Lui s'a înfăptuit România 
Mare, fără de Dânsul nu vom putea face ca România 
Mare să devină şi o Românie fericită, 

Suntem două biserici româneşti, cari urmărim 
acelaşi: scop, de a propovădui învăţătura lui Hristos, 
avem aceleaşi porunci şi aceleaşi mijloace, — Sfânta 
Jertiă liturgică şi cele şapte siinte Taine — pentru 
a-i aduce pe credincioşii noştri la Hristos. Către acelaş 
scop şi cu aceleaşi mijloace mergem pe două căi, hu 
opuse, ci paralele, cari dacă vor rămâne paralele, nici 
odată nu ne vom putea ciocni, ci întrecându-ne în 
dragoste şi progresând în virtuţi, ne vom întâlni în 
dragostea lui Hristos. | 

La Sfânta Liturgie, înainte de a măiturisi credinţa 
“şi Voi şi noi zicem: »Să ne iubim unul pe altul« şi 
în Simbolul Credinței şi Voi şi noi într'un gând măr- 
turisim că nu există decât numai »Ună sfântă bise- 
rică« a lui Hristos, şi ne rugăm zilnic pentru unirea 
sfintelor lui Dumnezeu biserici, zicând: »Pentru pacea 
a toată lumea şi pentru bunăstarea sfintelor lui Dum- 
nezeu biserici şi pentru unirea tuturor Domnului să 
ne rugăme«. Mântuitorul nostru Isus Hristos ne-a zis: 
»Poruncă nouă vă dau vouă, ca să vă iubiţi unul pe 


altul, precum v'am iubit eu pe voi să vă iubiți unul 
pe altul. Din aceasta vor cunoaşte toți, că sunteţi 
ucenicii mei, de veţi avea dragoste între voi. (loan 


13, 34, 35). Dacă ne vom examina conştienţios, în 
baza acestei porunci, va trebui să constatăm că sun- 
tem încă departe de o viaţă adevărat creştinească şi 
ambele Biserici trebuie să ne gândim la o muncă in- 
ternă şi intensivă, ca să ne putem ajunge scopul şi 
să ne împlinim misiunea; având mereu grija, după 
sfatul si. apostol Pavel, ca încercând a mântui pe 
alţii să nu ne pierdem sufletul nostru; înainte de a 
mântui pe alţii să ne mântuim pe noi înşine şi pe 
fiii propriei noastre credințe. Via este mare, enorm 
de mare, iară lucrătorii puţini şi slabi, şi de o 

şi de alta. Nu ne putem deci permite !uxul de a slăbi 
pozițiile câştigate în munca viei Domnului, prin ata-. 
curi, cari de ori unde ar veni, constituie o lipsă-a 
dragostei de frate. Şi e o greşală să credem că, făcând 
să sângereze stânga s'ar intări dreapta. | 

Dacă în trecut, cele două biserici româneşti s'au 
putut întâlni întru apărarea sufletului românesc de 
atacurile streine, a fost pentrucă, atunci când era. 
vorba de interesele neamului, au dat la o parte micile | 
neînțelegeri dintre ele. Şi în viitor tot numai aşa îşi î 
vor putea împlini misiunea, de a sădi adânc în sufle- 
tele tuturora credința şi morala creştină, dacă fiecare 
îşi va face datoria sa, bucurându-se din suilet şi 
sincer de progresul şi realizările celeilalte și silindu-se . 
să le obțină şi dânsa. Unirea sufletească nu se va 
face niciodată prin ură invidie şi ceartă ci prin dra:- 
gostea adevărată a lui Fristos. 

Biserica română unită se bucură sincer şi din. 


“tot sufletul pentru biruința ce a obţinut biserica . D- 


Voastre, în cursul celor 150 ani şi prin graiul meu 
Vă îelicită şi Vâ doreşte mult spor şi în viitor, asi- 
gurându-Vă, că nici odată nu va privi cu invidie la 
realizările măreţe pe cari le veţi ajunge, pentru îna- 
intarea neamului Românesc, ci va munci la rândul ei 
şi dânsa, pentru ca cât de des să ne întâlnim, nu în 
conflicte, ci în Hristos, care singur va putea şi ne 
va da puteri ca, împreună lucrând, în dragostea Lui 
să înfăptuim adevărata unitate sufletească a tuturor 
spre înaintarea şi înflorirea neamului şi a iubitei noa- 
stre Patrii. : 








_ 





— Din activitatea Agrului parohial. Dumi- 
necă 25 Noembrie ora 4% p.' m. asociaţia Agrului 
parohiei Oradea şi a ţinut obişnuita-i şezătoare lunară, 
de data aceasta în cartierul »Steluţa«, la Grădina de 
copii din strada Centrală. 

In îaţa unui numeros public care nu a incăput i în 
sală. D-l preşedinte al Agrului, dr. Savu Marta, a ară- 
tat importanța şi menirea Agrului. 

A urmat apoi cuvântarea păr. Neculăeş care a 
vorbit despre »Obligaţiunile cetăfeneşti«. A arătat da- 
toria noastră de a ne supune legilor, care singure 
asigură progresul şi buna stare a neamului. Dar pen- 
tru ca această supunere şi îndeplinire a legilor să fie 
completă, noi trebue să avem şi credință şi să urmăm 
»învăţătura lui Isus Cristos«. Numai astfel vom fi ade- 
văraţi cetăţeni şi odrasle folositoare neamului. 

Au urmat apoi 12 puncte formate din dansuri na- 
ționale, recitări şi o scenetă, toate executate de elevii 
grădinei de copii instruiți de d-na lovan. 

A luat apoi cuvântul Revmul E. Bran care a făcut 
o reflexie religioasă asupra evangheliei zilei. Apoi d-l 
preşedinte mulțumind tuturor cari au contribuit la 
realizarea programului, a închis şezătoarea, care a fost 
scultată cu viu interes, A. Pop: 

Augustin Bunea și eparhia română unită de Oradea 


„ Aduceţi-vă aminte de mai ma- 
rii voştri, cari au grăit vouă 
cuvântul lui Dumnezeu; priviți 
cu iuare aminte cum și-au în- 
cheiaf viaţa și le urmaţi credința“. 
(Evrei XIII, 7), 


La 30 Noemvrie 1934, s'a împlinit un sfert de veac 


dela moartea lui Augustin Bunea, preot al Bisericii noa- ! 


stre şi una din cele mai curate glorii ale Românismului,. 

EI e din galeria ilustră a profeților şi înainte mer- 
gătorilor, cari cu lumina minţii lor mari arată, în în- 
tunerecul timpului, cărările viitorului. 

Vizionar ca Gheorghe Şincai, care cel dintâiu 
proclamă necesitatea întregirii noastre naționale ; aprins 
de dragoste de neam ca Petru Maior, care de aceea 
a povestit istoria pentru începutul Românilor în Dacia ca, 
văzând ei »din ce 
viță strălucită sunt 


| 


ce se păstrează şi astăzi cu pietate între manuscrip- 
tele (Nr. 20) bibliotecii episcopiei noastre, precum cu 
aceeaşi pietate se păstrează şi alte comori intelectuale 
ale înaintaşilor săi: P. Maior, Gh. Şincai, Samuil 
Micu Klein, loan Corneli ş. a. Acestui episcop dela 
Oradea îi închină celebra sa lucrare »Vechile episco- 
pii româneşti“, fiindcă-l ştia şi-l prețuia, ca pe un Me- 
cena al culturei româneşti. | i 

Şi în ce cuvinte ar trebui să vorbesc despre le- 
găturile lui cu episcopul-martir Dimitrie Radu, îostul 


său coleg de studii dela Roma? Amintesc doar că. 


prietenia, făurită între ei la redacţia Lnirii din Blaj, 
a dăinuit şi după ce Philalet (D. Radu) se înalţă în 
scaunul episcopesc al Lugojului, pe urmă al Orăzii, pe 
când el'rămăsese acelaşi preot umil, dar colaborator sta- 
tornic al ziarului lor. După cum se vede dintr'o scri- 

soare: adresată de 

A. Bunea lui lacob 





prăsiți să se în: 

demne strămoşilor 

săi întru omenie şi 

bună cuviință a le . 
urma« ; spirit pă- 

trunzător ca Timo: 

tei Cipariu care ob- 

servând sfârşitul 

războiului pentru in- 

dependenţă şi dân- 

du-şi bine seama 
de primejdiile în- 

gâmiării,  amintia 

tineretului şcolar 

dela Biaj cuvântul 

Sfintei Scripturi: 

Aşa se vor. înălța 

cei smeriţi şi se 

vor smeri cei tru- 

faşi ; luptător cura- 

gios ca loan Raţiu, 

eroul . procesului 

Memorandului, ori 

ca leul dela Şişeşti, 

Păr. Vasile Lucaciu, 

sacrificându-şi caşi ei, dacă nu sănătatea în temniţele 
Ungariei, tot viitorul său, care ar fi putut şi ar fi tre- 
buit să fie cu mult mai strălucit în scara ierarhiilor ; dar 
mai presus de toate un neîntrecut orator bisericesc şi 
politic, trâmbiţa fermecată a aspirațiilor noastre naţio- 
nale, — iată cum ne apare astăzi cel plecat, atât de 
eroic din mijlocul nostru, înainte cu 25 de ani! 

„Sa fălit cu el nu numai capitlul catedralei din 
Blaj, al cărui strălucit membru a fost, ci şi Astra şi 
Academia Română. lar corpurile legiuitoare ale Româ- 
niei mici de atunci i-au făcut şi ele o pioasă come- 
morare. 

S'ar putea ca tocmai noi, preoţii uniţi, cari slujim 
la acelaşi altar caşi el, să-l dăm uitării acum ? 

„Mai ales că după arhidieceză, căreia i-a închinat 
toată viaţa şi activitatea sa atât de rodnică, pentru 
nici o altă dieceză nu pare a fi arătat atâta dragoste 
şi alipire ca faţă de a noastră dela Oradea! . 


Se ştie că, de dragul marelui nostru episcop Mi- 
hail Pavel a descris Augustin Bunea călătoria făcută 
de mitropolitul Vancea şi de cei trei episcopi suiragani 

Pavel, Sabo, Mihali) la Roma în 1886, — descriere 








Radu, la 3 IV. 1902, * 
atunci vicar al Ha- 
țegului, el îl soco- 
tia pe acesta şi pe 
ilustrul său îrate 
drept tovarăş de 
muncă şi de ideal, 
fiindcă puţini i-au 
stat în ajutor aşa 
de mult, ca aceşti 
doi îraţi vrednici, 
la răspândirea şi 
popularizarea lu- 
“ crărilor sale, făcute - 
atât de  anevoie, 
»între felurite alte. 
ocupaţiuni«. 

Chiar cu actualul 
nostru episcop, cu 
Excelenţa Sa, inalt: 
Prea Sfinţitul Vale- 
riu Traian Frențiu 
a avut legături din 
cele mai onorabile. 

Pe când I.P.S. Sa 
era numai preot al diecezei Lugojului şi membru al co- - 
legiului Sfântului Augustin din Viena, la rugămintea lui. 
Aug. Bunea, care atunci pregătia monumentala sa lu- 
crare despre episcopii Petru Pavel Aaron şi Dionisie No- 
vacovici, a binevoit a-i căuta, copia şi trimite mai multe 
documente de mare preţ, pentru care lucru el nu uită 
a-i aduce cuvenitele mulțumiri în prefața acelei lucrări. 

Şi întâmplarea a făcut ca tot aici să ajungă şi călimara 
şi tocul întrebuințate de nemuritorul nostru scriitor până 

în clipa morţii. Sperăm că ele se vor păstra, cu aceeaşi 
pietate, cași alte relicvii, în sanctuarul nostru eparhial. 

Augustin Paul dela Letca ne povesteşte că, dând 
episcopul M. Pavel nepotului său loan, student în teo- 
logie, mort în îloarea vieţii, să cetească sus pomenita 
descripție a călătoriei făcute împreună la Roma, l-ar îi 
lăudat după vrednicie, spunându-i să ia pildă dela el, fiind- 
că în Italia el ştie să fie ca un Italian, în Franţa ca un 
Francez, în Germania ca un German, iar acasă ca cel 
mai neaoş Român; cu un cuvânt, după îndemnul Aposto- 
lului, tuturor toate s'a făcut, ca pe toți să-i mâniuiască. 

lată elogiui cel mai frumos pe care eparhia Orăzii 
i-l. poate aduce şi astăzi! 


In veci pomenirea lui! P. loan Georgescu. 

— Câteva reflexii actuale — | 


S'a scurs iarăşi un an pe râul curgător al Vre- 
mii, Au trecut, iată, şasesprezece ani dela marea în: 
îrăţire din Alba-lulia. 

Şasăsprezece ani — o clipă în vieaţa unui Neam; 


iar Amintirei, acestei pasări măestre, nu-i trebue nici | 


atâta pentru a-i trece 'n zbor. 
Marea Infrăţire dela Alba-lulia ! Zi măreaţă şi 


sfântă, popas de reflecţii şi de reculegere totodată. In 


fața sufletului meu, ca 'ntr'un film fermecat se pe- 
rândează nemuritorii actori âi marei reprezentații . 


La masa verde, alături de Badea Gheorghe de Băseşti i 


văd pe Vasile Goldiş din Arad, alături de luliu Maniu 
dela Blaj, pe Aurel Lazar din Oradea, lângă Cicio-Pop 
lustin Marşeu, Al. Vaida stringând cu căldură- mâna 
lui Octavian Goga. 


Afară poporul — »oastea creştină« — în îrunte : 
cu preoții — popii valahi — dela Sibiu şi dela Blaj, : 


dela Caranşebeş şi dela Lugoj, dela Gherla şi dela 


Arad, înfrăţiți sub sfânta cruce şi sub cutele tricolo- ; 


rului național, sfânt şi el, aşteaptă pe frig şi'n ploaie, 
nemâncaţi şi nebeuţi hotărîrea »domnilor«. 
Insufleţirea nu se poate descrie... Sufletul ro- 
mânesc se manifestă în toată mărimea, splendoarea şi 
lărgimea lui. Eliberat de sub jugul milenar cu mână 


largă împarte egale drepturi şi libertăţi opresorilor lui : 


de ieri... Aşa ceva încă n'a văzut Istoria! | 

Contele Tisza — »Contele negru« — răpus de 
baioneta unui soldat ungur la Pesta, nu mai trăeşte... 
Păcat! El care 'nainte cu câţiva ani cu creionul în 
mâna arăta, că încă numai câţiva ani şi »chestiunea 
valahă« acest »incident va fi lichidat definitiv«, dacă 
ar trăi, negreşit că la privirea acestei manifestări şi- 
„ar de seama, că idealurile unui popor nu se lichidează 
iac' aşa cum primeneşti o cămaşe. urâtă, cică ele sunt 
mai tari decât individul — oricum l-ar chema pe 
acela — mai durabile chiar ca timpul. .. ele se lichi- 
dează numai deodată cu sutletul poporului în care s'au 
plămădit |... 


Hotărirea nestrămutată a Poporului român arde- - 


lean, de-a se uni pe veci cu fraţii săi din Regat, cu- 
prinsă în slove măestru rânduite de Inţelepţii Neamu- 
lui, o duc la Bucureşti — aşa îu hotărît de Marea Adu- 
nare — doi episcopi români: luliu Hossu dela Gherla 
şi Miron Cristea din Caranşebes, 


3 * 
Şasesprezece ani au frecut de atunci ,.. 
cau trecut şasăsprezece veacuri! ... 
Atâta schimbare în suilete şi în inimi! 


se pare 


Ori, cine se întreba acum şasăsprezece ani la 
Alba-lulia dacă luliu Maniu, Al. Vaida, Pop-Cicio, Gh. 
Pop de Băseşti profesează acelaş credeu religios cu 
Vasile Goidiş, cu Aurel Lazar, lustin Marşeu, Octavian 
Goga sau nu?! 

Poporul ce în frig şi în ploaie asculta cu evlavie 
din gura preoţilor tălmăcirea evenimentelor istorice, 
desigur nu le punea întrebarea dacă Spiritul sfânt sau: 
Siântul Duh a umbrit acest oropsit Neara şi l-a ajutat 
_să ajungă această sfântă şi mare zi, 

Şi mă îndoesc, că acest popor atât de marinimos 
“nu l-ar fi bătut cu pietri rupte din zidurile cetăţii 
Bălgradului pe nemernicul ce-ar fi îndrăznit să obiec- 
ționeze că alături de vlădica greco-oriental Miron 
: Cristea duce solia Neamului la Bucureşti episcopul 
unit luliu Hossu... 

De aşa vremi se 'nvredniciră. cronicarii şi rap- 
“ sozii ., . Veacul nostru îl umplură saltimbacii şi — . 
nerozii ! 

Azi, după şasăsprezece ani dela Marea Înfrăţire, 
! iarăşi auzim de o »lichidare< al unui »incident« — al 
- unitismului, a credinţii firme, înrădăcinate de veacuri 
în sufleiul a jumătăţii din făuritorii »Albei-lulii« din 1918. 


Dacă s'ar putea scula din mormânt contele Tisza 
cu creionul lui în mână, ar zîmbi ironic sub mustață. 
Pentrucă el desigur şi-ar da seama, că. dacă idealul 
naţional al milioanelor nu se lichidează, iac'aşa, cum 
îți primeneşti o cămaşe urâtă, cu atât mai vârtos nu 
credinţa lui, convingerea lui religioasă. 

Cine vrea cu orice preţ să »lichideze« are ce li- 
chida destul la chiar el acasă. Acolo-i pocăitismul, 
inochentismul, anabaptismul, tremuricismul.. . . totatâ- 
tea cangrene ucigătoare ce rod la sufletul Neamului 
şi Bisericii ortodoxe deopotrivă. 

Poitim lichideze cât poiteşte, dar un lucru să se 
ştie: Biserica catolică care e zidită pe »piatra din 
| unghiu« apostolul-corifeu Petru, şi este cimentată cu 

sângele milioanelor de martiri, cari au fost, sunt şi 
vor îi pururea "'ntrânsa, nu e incident, ci e ciă :irea 
veșnică despre care Mântuitorul a zis, că: »Porţile 
iadului nu o vor învinge pe Ea! 
ă > % 


aeis 


JE et eee 


E bine, ca din când în când să medităm asupra 
marilor învățături ce ni-le îmbie ziua mare şi sfântă : 
1 Decemvrie 1918, pentru a nu cădea în erezii psiho- 
logice şi în grandomanii »dominante«. 

Simion Gogan. 











De ziua 


Considerăm ca foarte binevenită hotărîrea prin 
care 6 Decembrie a fost decretată de ziua Agrului. 
Este bine ca, cel puţin cu aceasta ocazie, să se rea: 
mintească istoria şi rosturile Asociaţiei noastre. 

La înființarea Asociaţiei noastre a contribuit, dân- 


du-i un impuls determinant extraordinara jignire şi î 


umilatoarea nedreptate ce era să îie legiferată prin 
legea cultelor. Deşi eram obicinuiţi cu ofensări aproape 
zilnice, iar gama epitetelor, ce ni-se acordau, se înmul- 
țea vertiginos cu fiecare număr a unor anumite ziare, 
cari rivalizează încă şi azi de a se întrece în astfel 
de graţiozități — totuşi, îndrăzneala a fost prea mare 











Agrului. 


pentru a nu provoca o unanimă indignare, la care s'au 
ataşat, scuzându-se, mulţi din tabera adversă chiar. 
Drept răspuns nu ne-am multumit numai cu un con- 
gres de protestare, care le-a arătat îndeajuns de con- 
vingător acelora, cari, coniundând îngăduința noastră 
milostivă cu o slăbiciune laşe, au crezut sosit timpul 
peniru lovitura de graţie, că s'au amăgit şi înşelat, 
ci am înființat Agrul, 

Rostul înfiinţării Agrului nu a fost acela de a asi- 
gura existența unor cadre, cu ajutorul cărora să pu- 
tem reacţiona prompt şi sigur în caz de nevoe. Nu 
suntem aşa de fricoşi şi nici nu dăm atâta importanţă 

intrigilor unor neastâmpâraţi şi mai presus de toate 
este mult mai mars credinţa şi încrederea noastră în 
Cel de sus, 

Am înființat Agrul, pentruca prin el să ia cuno- 
ştință, vrând, sau mai mult, şi nevrând chiar, toată 
lumea de ce a îost, ce este şi ce va îi Biserica noastră. 

Dacă se falsifică şi ascunde adevărul istoric, dacă 
oameni, pretinşi şi admişi ca având o suprafaţă ştien- 
țifică, sub îmboldul patimei neagă azi, ce au lăudat ieri, 
apoi este de datoria noastră să strigăm în gură 
mare şi pe toate cărările, ca să audă şi cei surzi, că 
Bisericei unite îi poate mulțumi acest neam con: 
ştiinţa latinităţii saie, că prin noi acest popor a fost 
scos de sub influinia nefastă a orientalismului bal- 
canic și a fatalismului pravoslavnic. 

Acestor noi orientări şi convingeri este de a se 
atribui renaşterea spirituală, care a dus la unirea 
principatelor şi întregirea neamului. Şi iarăşi, pentruca 
să se ştie: în aceasta mare lupta Biserica noastră a 
trebuit să-i învingă şi convingă pe mulţi din aceia, a 
căror urmaşi se pretează azi la defăimarea trecutului 
nostru glorios. 

Biserica noastră a fost aceea, care a avut con- 
cepția clară şi adevărată a ființei neamului nostru, 
după cum nimeni mai bine ca noi nu îşi dă seamă 
de rosturile Statului nostru. Că nu suntem crezuţi azi, 
dar nu am fost nici ieri, dar am biruit ieri şi vom bi- 
rui şi mâine. Acesta este singurul adevăr absolut sigur. 

Se vorbeşte aşa de mult de pacea lumii, dar cine 
poate înţelege universul, fără universalitatea credinţei 
şi cum se poate admite pacea ţărilor în chaosul dife- 
renţierii credințelor. Patriotismul şi naționalismul se 
_transiormă tot mai mult într'o platiormă şi servesc 
de trambulină, când le trîmbiţă venalii şi le repre- 
zință sperțarii. Ideile vor avea suflet, când cei cari le 
vor profesa, vor reprezinta o valoare morală, ceeace 
nu se poate fără credinţă. Ca să poţi fi român bun, 


„iat 208, 











trebuie să îii om cinstit, deci creştin adevărat. Dra- 
gostea de ţară nu se cuvântează maselor, ci se îm- 
filtrează indivizilor. 

Nu pot admite cu adevărat un regat pământesc 
aceia, cari nu cred în împărăţia Cerurilor, şi nici nu 
poate găsi rosturile şi servi scopurile stăpânirea te- 
restră, fără oblăduirea Celei de sus, 

lată convingerile noastre cetăţeneşti totodată şi 
credințele noastre patriotice. Cu toate acuzaţiile îan- 
tastice, nu se poate afirma despre noi că am îi făcut 
mănăstiri de stâncă pe muntele Athos, atunci, când la noi 
acasă nu aveam nici bi5ericuţe de lemn. Credem că adu- 
cem Țării şi neamului adevărate servicii, numai atunci 
dacă, în lac să aplaudăm cu frenezie bombasticismul 
emiatic al vorbelor mari, dar goale, oricât de îrumos 
ar îi, eventual ticluite, ne vom trudi în a îndrepta spre 
calea cinstei faptele mici a omenilor simpli, în con- 
vingerea, că cine nu ştie de frica lui Dumnezeu, nu 
poate cunoaşte dragostea de neam şi țară, 

Am propune, ca ziua Agrului să fie sărbătorită 
în toată țara după un anume program, în care să se 
arate : 

1, Rolul dus de biserica noastră în trecutul Nea- 
mului, 

2. Puterea credinţei noastre în formarea caracte- : 
relor, singura garanţă de viaţă şi existenţă a Neamu- 
rilor şi Statelor, aratând ca numai pilda faptelor do- 
vedeşte tăria convingerilor. 

3. Că rezolvarea marilor probleme internaţionale, 
tot mai complicate cu perfecționarea tehnicei nu este 
posibilă fără unitatea şi universalitatea credinţei. 

Să se pună la punct toate uneltirile externe şi 
“interne contra credinţei noastre, afirmându-se, odată 
mai mult, necesitatea unei solidarităţi absolute a celor 
de aceeaşi credinţă, pentru a realiza marile precepte ale 
Mântuitorului. 

Enigma. 











Sărbătoarea zămislirii fără prihană în lumina istoriei. 
să ţi- ; 


În biserica noastră, după ritual, ar trebui 
nem acest praznic al zămislirii fără prihană al Maicii : 
lui Dumnezeu în ziua de 9 Decemurie, zi comună. Ca 
“să nu treacă însă, aproape nesemnalată aceasta sfântă 
zi, conform măsurilor luate, se serbează în Dumineca 
ce urmează îndată după 9 Dec, 

Şi cu tot dreptul i-se dă cel puțin aceasta însem- 
nătate ; căci, pentru temeiul şi îndemnul la multele 
virtuți ce poate să prilejuiască, ar trebui să aibă în- 
tâietate faţă de multe alte sărbători, prăznuite dealt- 
cum cu mai mult fast. 

De fapt în trecutul Bisericii găsim aceasta săr- 
bătoare relativ destul de semnalată, 

„ Deşi vechimea veacului VI, numai prin faptul că 
o găsim la Monofiziţi şi Nestoriani, cari s'au rupt de 
Biserică mai înainte, nu este deajuns dovedită, totuşi 
rămâne o sărbătoare cu urme vechi de solemnitate în 
tradiţie. Dovezi sigure avem din veacul al VIII-lea; mai 
înainte avem însinuări ici colea, de unde nu-i putem 
deduce amploarea de sărbătoare. 

La SS, Părinţi găsim cuvântări din prilejul ace- 


stei sărbători, la începutul veacului VIII. Aşa, la Andrei : 
din Creta. Deci pentru veacul VIII, caracterul sărbă- : 


toresc este dovedit. Momentul întroducerii, însă, nu-l 
putem preciza cu dovezi pozitive decât prin asămâ- 
nări cu celelalte sărbători mariane, care se ţin din 
veacul V. Destul că în veacul IX, sărbătoarea este 


răspândită în tot răsăritul creştinesc, iar la 1166 0 
găsim în rândul sărbătorilor poruncite de împăratul 
Emanuil Comnen în novela 13. 

In apus găsim mai multe urme cu mai mari va- 
riaţii, dar toate sunt mai recente. 

Astiel în Irlanda sărbătoarea o găsim în veacul 
IX în mai multe sinaxare, însă pe ziua de 3 Mai, ter- 
men, care încă n'a fost pe deplin explicat. In Anglia 
apare ceva mai târziu, foarte probabil sub influența 
călugărilor răsăriteni veniţi dela mănăstirea S. Sava 
din Roma; cu potrivirile locale însă, sărbătoare trece 
pe ziua de 8 Decemurie. : 

La fel şi în celelalte ţări apusene, sărbătoarea 
apare tot mai târziu decât în răsărit, de unde suntem 
îndreptăţiți să deducem că, adevărul despre zămislirea 
fără prihană a Maicii Domnului, este un adevăr cu 
manifestaţie liturgică de origine răsăriteană. Acest 
lucru este vădit prin faptul că, în talia de sud, -săr- 
bătoarea îşi păstrează. multă vreme și data orientală 
de 9 Decemvrie, încă din veacul IX, când acele părți 
erau sub stăpânire răsăriteană. 

Discuţiile teologice din veacul XII şi XIII în jurul 
sărbătorii în apus, atăcând un fapt, îi confirmă existenţa; 
sfârşitul lor însă, susținut de dogme, se restrânge 
asupra liturgicei bisericeşti, cu o înrâurire binefăcă- 
toare asupra solemnităţii sărbătorii. 

Intre timp, Academia teologică din Kiev — ridi- 

cată de Petru Movilă — dă, în secolul 17 şi 18 la în- 
ceput, cel din urmă val puternic de învățătură orien- 
tală sănătoasă referitoare la aceasta sărbătoare. Aici, 
pe lângă tratatele teologice, în stilul şi modelul Si. 
Toma de Aquino, dar răzimate pe teologia şi pe pa: 
tristica orientală din cele mai îndepărtate veacuri de 
creştinism, adevărul despre conceperea neprihănită 
patronează asociaţii religioase, care prăznuesc în evla- 
via lor cu mai mult fast aceasta sărbătoare. 

Piu IX, prin Bula »lInefiabilis Deus« din 8 Dec. 
1854 — adicâ acum 80 ani — întărind dogmaticeşte 
cu sigilul infalibilitălii biruința adevărului, consfințeşte 
în tot apusul şi pentru totdeauna în liturgie aceasta zi. 


„____De aici o evlavie mare, care face cinste în spe- 
cial Spaniei de atunci, şi întrece chiar cele mai zim- 








La 18 Noemvrie crt. a murit la Roma, după o, 
boală de abia două zile, Cardinalul Petru Gasparri. 
Impresia produsă în întreaga lume e cu atât mai mare, 
cu cât abia cu patru zile înainte, la 14 Noemvrie, 
“savantul Purpurat, ţinuse la Congresul juridic inter- 
național o lungă şi împortantă conferinţă despre isto- 
ria codificării Dreptului Canonic latin, desvelind amă- 
nunte cari nu erau cunoscute, 

Petru Gasparri s'a născut la 5 Mai 1852 în Us- 
sita, lângă Norcia. După studiile făcute la Seminarul 
Roman, luă doctoratul în filosofie, teologie şi dreptul 
canonic. Hirotonit la 1877 preot, numai decât ajunse 
secretar al Cardinalului Mertel. In aceeaş vreme îu 
numit profesor „Da Re Sacramentaria“ la Semina- 


rul Roman, iar Colegiul Urbanian de Progaganda Fide 


„îi încredinţă catedra de drept canonic, unde însă, nu 
rămase decât doi ani, căci la 1879 Institutul Catolic 
din Paris, îl rugă pe Leon XIII să-i încredințeze lui 
Gasparri catedra de- drept canonic, ce 'o avea vacantă. 
Incepând cursurile, îi veni numaidecât în minte idea 
codificării drepliului canonic şi se apucă de această 
muncă uriaşă. Fiind dotat cu o voinţă de fier, vastita- 
tea şi greutatea hotăririi luate, departe de a-l descu- 
raja, îl atrăgea şi pasiona şi mai mult. Firile curajoase 
fug de lucrurile uşoare, dar se ocupă de cele grele, 
pentru voluptatea de a le birui. Gasparri e convins, şi 
nu ascunde intimilor săi azeastă convingere, că toate 
întâmplările în viața lui sunt menite spre scopul su- 
prem al mult doritei codificări. 

Douăzeci de ani rămase la Paris, desvoltând o 
intensă muncă, nu numai ca savant, ci şi ca preot. 
Munca absorbantă a studiului, a cercetărilor de iz- 
voare şi a lecţiilor, pe cari le ţinea cu multă însufleţire, 
nu | împiedecară, ca evlavia sa sinceră şi râvna de 
apostol să nu-şi aibă şi ele manifestarea lor firească. 
Decorat cu Legiunea de Onoare, se folosia de ea ca 
de un bilet de liberă intrare în spitale şi aziluri, pen: 
tru a mângăia pe bolnavi, cărora civilizaţia laică ce 
triumia pe atunci, le nega dreptul de-a crede. Ii cer- 
ceta zilnic; fu pentru ei un adevărat înger păzitor. 
Nu mai puţin se înteresă de conaţionalii săi din Pa- 
ris ; ajutându-i cu sfatul şi după putințe, şi cu bani. 
Numai graţie străduințelor sale »Asociaţia catolică a 
Italienilor din Paris<, a putut să-şi ridice o biserică 
proprie, în cartierul locuit de ei. La Roma, părerile 
sale despre stările din Franţa, erau foarte apreciate, 
aşa că, Leon XIII, bun cunoscător de oameni, în 1898 
îl făcu Arhiepiscop titular de Cesarea din Palestina, 


Anul X, No. 23 


bitoare aşteptări din discuţiile veacurilor XVI şi XVII, 

Azi adevărul este un temeiu de îndemnuri la 
mântuire, dar patrimoniu sfânt numai pentru Biserica 
Romei, căci cea orientală despărțită de Roma, lăsând 
la o parte traseul acestui adevăr, din ce, şi de când 
Roma s'a rostit, lapădă acest adevăr. 


Credinciaşi trecutului ce ne-a păstrat comoara în 


răsărit și apus deopotrivă, cu îndoit glas lăudată, îm. ” 
plinindu-se 80 eni de când s'a rostit oficial Biserica. 


lui Hristos asupra adevărului şi, când, pe aceeaşi zi cade 
în biserica noastră şi ziua rituală de 9 Decemvrie şi 
dumineca praznicului, mâi mult decăt de altă dată, tre. 


„bue să spunem cu un singur: glas din inimă şi gură: 


BUCURĂ-TE PREACURATĂ |! | 
i P. Dr. G. Stan. 








+ Cardinalul Petru Gasparri 


, trimiţându-l de Delegat Apostolic în Republicile Peru, 
Bolivia şi Ecvator. În aceste ţări, cu situaţiuni ade- 
seori foarte delicate, tinărul prelat se achită in mod 
strălucit de misiunea ce i s'a încredințat. După trei 
ani Papa Leon XIII în recheamă la Roma numindu-l 
în înalta şi greaua slujbă de Secretar al Congregaţiei 
Afacerilor Eclesiastice Extraordinare, care, pe vremea 
aceea era »de fapte, iar astăzi şi »de drept« întâia 
secţie a Secretăriei de Stai a Siântului Scaun. In 
fruntea secţiei a doua, »pentru afacerile ordinare“, 
Gasparri îl găsi pe Mons. lacob della ' Chiesa, mai târ- 
ziu Papa Benedict XV, care poate n'a fost străin de 
această numire, şi: care era unul din cei mai credin- 
cioşi şi intimi colaboratori ai Card Rampolla, Secre- 
tarul de Stat al Papei Leon XIII. Ţinu acest. post 


şase ani, cari îură cei mai grei pentru această secţie 


a Secretăriei de Stat, din pricina tristelor prigoniri an- 
tireligioase din Franţa, După moartea lui Leon XIN şi 
demiterea lui Rampolla, rămase alături de noul Se- 
cretar de sfat al lui Piu X, Card. Merry del Val, până 
la 1907, când fu creat Cardinal. In 1904, când Piu X 


numi o comisie pentru codificarea dreptului latin, Gas- 
parri îu designat ca secretar, jar mai târziu ca pre- 
mun- | 


şedi.te al acestei. comisii. Numai geniului 
cii neobosite şi priceperii lui Gasparri se dato- 
rează înfăptuirea, în timp relativ atăt de scurt — abia 
13 ani — a celei mai grandioase opere de Drept din 
vremile moderne, şi la tot cazul, a celei mai însem- 
nate, după aceea a lui Iustinian. Aşa că, cu dreptul, 
Gasparri poate fi numit noul Tribonian al acestei opere 
gigantice, suficientă pentru a imortaliza numele lui 
Piu X şi Benedict XV, sub pontificatul cărora s'a în- 
ceput şi sfârşit. Suficientă însă, de a imortaliza şi nu: 
mele aceluia care a fost sufletul și făuritorul ei. Opera 
aceasta aşteptată în lumea iuriștilor, nu numai ca o 
afirmare a vitalităţii Dreptului canonic, ci şi a Bise- 
ricii, neîntrecută disciplinatoare a „vieţii individuale şi 
sociale, nu înşelă așteptările. Invăţaţi, jurişti, şcoli şi 
instituţii deopotrivă recunosc, că meritul acestei uriaşe 
înfăptuiri îi revine mai ales lui Gasparri. 

Incă nu fusese publicat Codul, când Papa Bene- 
eict XV îl alese de colaboratorul cel mai intim ai 
Pontificatului său sbuciumat, numindu.l Secretar de Staţ. 
Gasparri îu alături de Benedict XV din Octomvrie 


1914 până la sfârşitul acestui Pontificat. împărtăşindu-i 


toate durerile, încercările şi urmările imediate ale 
războiului. De aceea Papa, în repetate rânduri, şi între 
împrejurările cele mai solemne, și-a exprimat recuno- 

ştința adâncă pentru ajutorul şi sfaturile valorosului 
său colaborator. 

Pius XI l-a vrut lângă sine pe Secretarul de Stat 
al predecesorului său. Opt ani a rămas Card. Gasparri 
sfetnicul şi cel dintâi executor al voinţii Aceluia, care 
se nizuieşte să înfăptuiască în lume pacea lui Christos. 
Prestigiul reînoit al Bisericii, activitatea misionară mă- 
rita, răspândirea Acţiunii Catolice, nenumăratele ini 
țiative etc. şi mai ales Pacea din Lateran dela 11 
Februarie 1929, toate au fost înfăptuite cu luminatul 
concurs al credinciosului Secretar de Sat, care a ştiut 
să prindă aşa de bine clipele rânduite de Providenţă. 
Dar, şi în mijlocul nenumăratelor :ocupaţiuni, Gasparri 
găsi vreme şi pentru peană. Polemicile din L'Osser- 
vatore Romano, îl avură adeseori. nu numai ca inspi- 
rator, ci şi ca autor. Fireşte, scria anonim, dar cine 
citea putea să-l cunoască, mai ales cercurile diploma- 
ce şi politice, unde vroia să i se auză cuvântul, 








VESIITORUL 


- 


Secretar de Stat. Se retrage din viața publică, dar nu 
şi dela muncă, căci ia asupra sa, nu tocmai uşoara 
sarcină, de-a prezida comisiunea codificatoare a drep- 
iului Bisericii orientale. Aceasta ii mai era unica do- 
rință. »Incă patru ani — spuse când a împlinit 80 ani 


! de viaţa — şi Codificarea dreptului bisericesc oriental 





va fi un fapt împlinit«. O muncă gigantică, îl mai 
aştepta, dar Domnul îi acordă numai doi ani, chemându-l 


la râsplata gătită celor ce-l iubesc pe Dânsul, dupăce 
1 


La 7 Februarie 1930 demisionează din postul de + 


abia cu câteva zile mai înainte, în faţa celor mai de 
seamă jurişti din lume, adunaţi la Roma pentru Con- 
gresul juridic, rosti o strălucită cuvântare, un fel de 
»Acum Slobozaşte« pe care nici dânsul nu-l bănuia. 
Despre el, cu dreptul putem repeta cuvintele din Qdi- 
sea lui Homer, spuse de Agamemnon lui Achile: 

. Numele tău cu tine nu s'a stins, 


Mărirea ta în lumea "'ntreagă va "'nfloşi 
Şi *'n veac de veac tot mai frumoasă va spori. 


T. 











Congresul juridic internaţional dela Roma. 


Din prilejul centenarului VII dela promulgarea De- 
cretalelor lui Gregoriu IX (1227—1241) şi al centenaru- 
lui XIV dela redactarea definitivă a Codului lui Iustinian, 
lastitutul pontifical »Utruisquare uris« a Sf. Apolinar 
din Roma, în zilele de 12—17 Noemvrie crt. a organi- 
zat un Congres juridic catolic internaţional pentru co- 
memorarea acestor două date. 

Dreptul lui lustinian, — se ştie, — a îost acela 
prin care s'au cârmuit veacuri de-arândul popoarele 
creştine şi a servit de bază drepturilor civile mai re- 
cente, iar Decretalele au fost 7 veacuri de- arândul 
nornia. constantă. pentru cârmuirea bisericească şi iz: 
vorul principal al noului Cod canonic. O scurtă privire 
istorică asupra celor două evenimente nu va îi fără 
de îolos. 

Legile Romei zăceau risipite: în edicte, în consti- 
tuțiuni împărăteşti şi în diferite compilaţii de-a jurişti- 
lor. În cursul veacurilor s'au făcut mai multe încer- 
cări de a pune în ordine vastul şi disordonatul mate- 
rial. Acestor încercări le datorăm compilațiile urmă- 


Sf. Raimund de Pennafort, importanta sarcină de a 
aduna Decretele pe cari Pontificii Romani le-au pro' 


mulgat după anul 1150, deoarece până la aceasta dată. 


ajungeau compilațiile celebrului benedictin Graţian, 
cari cuprindeau diferite texte din Scriptură, din Sf. Pă- 


„rinţi, din Canoanele Apostolilor, ale Conciliilor şi ale 


toare ; Edictul perpetuu a lui Adrian, codurile: Gregorian - 


şi Ermogenian şi acele a lui Teodosie şi Teodosie Il. 
Iustinian, care avu norocul de a avea lângă sine pe 
jurisconsultul Tribonian, se gândi să adune întregul 
material juridic vechiu într'un cod, care să fie meto- 
dic aranjat şi să pună odată capăt contiuziunii ce de- 
riva din nenumăratele şi, adesea, contradictoriilor legi. 
Comisiunea încredințată cu acest lucru publică la 533 
Digesta, iar la a. 534 Codul, care formează partea de 
îrunte din »Corpus iuris Romani«, şi este cheia inter- 
pretării acestui corp de legi. Importanţa lui este foarte 
mare, nu numai pentrucă e o piatră mihară în evolu- 
ţia dreptului roman, şi pentrucă a ordinat în mod 
* sistematic legile risipite ici şi colo, ci şi pentrucă eo 
dovadă eclatantă a condiţiilor schimbate. De fapt, în 
veacul VI, creştinismul pătrunsese deja întreg orga: 
nismul vieţii de stat şi influinţa lui se vede și în com- 
pilaţia lui Iustinian. Tocmai din pricina acestei inîluinţe 
întreg sistemul juridic străluceşte într'o nouă lumină. 
Codul începe cu »Profesiunea credinţii catolice« şi, ce- 
tindu-l, se observă numai decât că Creştinismul a în- 
dulcit mult asprimile vechiului drept roman. 

Gregoriu IX, marele prieten al Sf. Francisc de 
Assisi, încă de când era »Cardinalul Ugolinoc, în 
1230—31 încredinţă, 


Papilor până la 1150. 

Si. Raimund, după o muncă încordată de trei ani, 
termină lucrarea, pe care o împărţește în cinci cărți. 
Ea îu publicată de Papa Gregoriu IX în 1234, pentru 
a îi întrebuințată în şcoli și la tribunale, caşi unicul 
text oficial şi autorizat. Mai târziu, pentru complecta- 
rea  Decretalelor Gregoriane, Papa Bonifaciu VIII 
adause colecţiei »Cartea a şasea a Decretalelor«, com- 
pilată de trei Cardinali: Vilhelm Mandagot, Berengariu 
Fredol, şi Ricard Petroni. 

Congresul comemorativ al acestor două date, ţi. 
nut sub patronajul S. Congregaţii a Seminariilor. şi 
Universităţilor, constituie un eveniment de o extraor- 
dinară importanţă pe terenul juridic catolic. 

La el iau parte :23 de state şi 80 de Universităţi, 
între cari şi cea dela laşi. Sau ţinut 10 şedinţe la 
cari în afară de cuvântările Cardinalilor: Eugen Pa- 
celli, L. Sincero, Petru Gasparri, M. Lega şi. . Seredi, 
s'au făcut 140 de comunicări în diferite limbi. Unii 
raportori au tratat despre Codul lui Iustinian în gene. 
ral şi în particular, alţii despre raportul dintre acest 


Cod și legislaţia disciplinară a Bisericii, fie apusene fie: 


răsăritene, alţii despre Decretalele lui Gregoriu IX, 
mai ales întru cât au raporturi cu Codul de drept ca- 
nonic şi,. în sfârşit. alţii au examinat chestiuni cari nu- 
mai indirect au legături cu Codul lui Iustinian şi cu 
Decretalele lui Gregoriu LX. La sfârşitul Congresului s'au 
votat hotăriîrile următoare : 


ca prietenia şi colaborarea . 


aceasta dintre canonişti şi civilişti, dintre Universită- | 


țile Catolice şi cele de Stat, atât de norocos începută | 


să se continue şi în viitor ; în acest scop să se mai or- 
ganizeze astiel de congrese juridice internaţionale pen: 
tru ca studioşii să se poatâ cunoaşte și aprecia unii 
pe alţii mai bine, şi astiel să poată contribui şi mai 
mult la progresul ştiinţelor juridice; să se răspân: 
dească studiul limbii latine, în care sunt scoase şi 
cele două importante colecţii de legi comemorate la 
acest congres şi care şi de data aceasta s'a dovedit 


capelanului şi confesorului său ; atât de folositoare pentru comunicările ştienţitice in- 

ternaţionale. In fine Congresul îşi expiimă dorinţa 
fierbinte, care de altfel este şi a tuturor oamenilor de 
bine, ca, de principiile etice şi religioase pe cari se 
bazează 'Codul lui Iustinian şi Decretalele lui Gregoriu 
LX, să se ţină seamă şi în legislaţiile modernesinterne 
şi internaţionale. Să nu uite conducătorii popoarelor 
şi membrii Societăților Internaţionale că poruncile drep- 
tului divin şi natural nu pot fi călcate în picioare fără 
de urmări grave, pentru liniştea internă şi externă a 
popoarelor. Congresul s'a încheiat cu o solemnă au- 
-dienţă acordată de Sf. Părinte Piu XI tuturor con- 
gresiştilor. T. 











— Schimbări “în re redacţie. „Vestitorul“ cu 
numărul de azi, începe să fie redactat de către Păr. Prof. 
Dr. Coriolan Tămăian. Revmul Canonic "Dr, Al. Ludovic 
Tăutu, reclamat de multiple ocupațiuni părăsește redacţia 
atât de dragă a revistei diecezane în care și-a tălmăcit 
cele mai scumpe ale sufletului şi minţii sale timp de zece 
ani. Ținând seamă de împrejurări a făcut mult. A inițiato 
tradiţie. A deprins clerul nostru diecezan şi pe fruntașii 
noștri credincioşi mireni să aştepte la fiecare jumătate de 


lună cuvântui bisericii în chestiunile controversate din 


cursul celor două săptămâni. Prin scrisul său periodic a reu- 
şit să ne impună în cercuri unde, până atunci eram igno- 
rați. Revista condusă de Dânsul a fost o credincioasă şi 
curajioasă apărătoare a intereselor şi vederilor noastre 
bisericeşti. Cuvântul răspicat a fost rostit totdeauna la 
timp și îmbrăcat în vigoarea şi cumpătarea necesară Şi 
mai presus de toate a reuşit să păstreze tinereţea revistei 
printr'o anumită sprinteneală și familiaritate în cele mai 
mari chestiuni. 
erau redate reușeau ca să le impună atenţiei cititorilor. 
Polemist dotat cu o bună doză de ironie și umor L-au fă- 
cut să fie respectat şi temut. „Vestitorul“ îi păstrează | 
pentru totdeauna recunoştinţa cea mai aleasă şi-i reclamă . 
colaborarea sa și pe mai departe. „VESTITORUL“. 


— Jubileul Anului Sfânt la Ciheiu și la 
Cordău. In ziua de 28 Octombrie a. c. s'a serbat în ; 
fruntaşa comună Ciheiu din Bihor, jubileul Anului Sfânt. 
Incă cu trei zile înainte li s'a făcut credincioşilor o 
instrucţie preliminară, explicându-li-se marea însemnă- 
tate a indulgințelor jubilare. Credincioşii din Ciheiu au 
răspuns într'un număr frumos la chemarea vrednicu- 


Pasiunea ştiinţifică şi verbală, în care . SR plate sie înca 
“vant, a avut o reuşită deplină morală şi materială. 


VESTITORUL 

— Serbarea cultural-religioasă. Duminecă, 
18 Noembrie, ora 5 p. m.'cele trei asociaţii: Agru, 
Hima lui Isus şi Ordul al lll-a al sf. Francisc, au 
organizat o serbare artistică culturală în Sala festivă a 
Şcolii Normale gr. cat. Venitul acestei serbări este 
destinat în întregime ajutorării săracilor de si. Sărbă- 
tori ale Crăciunului. 

Organizatorii serbării s'au îngrijit, ca programul 
să fie cât mai variat şi distractiv. 

Astfel după cuvântarea de deschidere a părintelui 
Neculăeş, care a arătat datoria morală şi socială a 
noastră de a ne ajutora semenii, am admirat corul 
catedralei de sub conducerea dlui prof. Fr. Hubic 
care ne-a cântat »Imnul preasfintei Inimi« şi »Cântece 
populare« şi dansul domnişoarei Mărcuş, care în »Val- 
sul Dunării« ne-a dovedit încă odată perfecțiunea artei 
d-sale. Au smuls furtunoase aplauze d-na şi d-l Măr- 
cuş, prima cântându-ne o arie din »Creaţiunea« de 
Heydn, iar al doilea, Doine, de Brediceanu. Voci bi- 
neformate şi de mult cunoscute publicului Orădan. 


„Nu mai puţin savurat a fost d-l Antoniu, ale cărui 


, 


lui lor păstor, Păr. Victor Ternovan, împărtăşindu-se 
foarte mulţi cu sfintele taine, şi năzuindu-se să în- . 


deplinească condiţiile cerute pentru câştigarea indu!- 
ginţelor plenare. Cuvântul lui Dumnezeu I-a vestit Păr. 
loan Chişiu, vice-rectorul Seminarului, atât la: sf. Li- 
turghie, cât şi la Paraclisul Preasfintei Fecioare. Laudă 
li se cuvine şcolarilor din Ciheiu pentru frumoasele 
cântări cu cari au lăudat şi laudă pe Maica Sfântă. 


Momente de adevărată înălțare sufletească, au 
avut şi credincioşii din Cordău, în 17 şi 18 Nov. Tinărul 
şi zelosul lor păstor, îi pregăteşte de cu bună vreme 
la câştigarea Indulginţei Anului Sfânt. 

Datorită acestei pregătiri, numărul cuminecaţilor 
“a fost 249, şi dacă vremea era mai favorabilă, s'ar fi 
ridicat poate încă cu o sută. Au binevoit a ajuta la 
mărturisiri P. prot. On. Târnăvean din Ceheiu şi P. 
Dr. loan Bal, care a îndemnat pe credincioşi, în două 
predici, să se pregătească la darul nepreţuit al ler- 
tării celei mari, printr'o spovedanie bună. In predica 
a treia de încheiere P. Bal îi îndeamnă să rămână 
sfatornici în credință, şi să se ferească de emisarii 
diavolului, pocăiţi şi liber cugetători, mai ales de pe 
la oraş, cu cari vin în contact. Reînoiţi sufletește 
Cărdăoanii mulţumesc lui Dumnezeu că i-a învrednicit 
să vadă atari lucruri. 


Tipografia Românească, Oradea. 





: plare se dă un exemplar gratuit. 






recitări distractive, au stăruit hohote de râs în mijlo- 
cul auditorilor. Dar dacă cei mai în vârstă au îost la 
înălțimea chemării lor, a ţinut ca şi tineretul să se 
achite ' laudabil de sarcina luată. D-şoara Marian a 
dovedit o dicțiune ireproşabilă şi temperament în de- 
clamarea poeziei »Familia Franciscană< ; elevii Şcolii 
Normale gr. cat. destoinicie în executarea Cvartetului 
de Mozart şi interprefarea piesei Pădurea din Monte 
Casale. Serbarea, care s'a încheiat cu un tablou vi- 


Publicul a fost pătruns atât de frumoasele realizări 
artistice cât -şi de proverbul pus în fruntea programului 
»Cine pe săraci aţută, pe Dumnezeu împrumută, 

A. P, 


— In ziua de 15 Nov. a. c. Prea Ven. Ordina- 
! riat, cu Nr. 3755/1934, a aprobat Statutele Asociaţiei 
s. Nichita Remesianul, prezentate de P. can. Dr. Aloi- 
siu Tăutu, preşedintele acestei Asociaţii diecezane, 
Salutăm cu drag înfiinţarea tinerei asociaţiei şi-i dorim 
ia poată înfăptui cât mai de grab scopul ce şi l-a 

ixat. 

— ÎMPRUMUTUL DE ÎNZESTRARE AL ȚĂRII. 1 P.S, Sa 
Episcopul diecezan, clerul și institutele diecezane au subscris 
la împrumutul de inzestrare al ţării suma totală de 1,268 000 
Lei. Preoţii, funcţionarii şi profesorii toţi au semnat salarul 
de pe o lună. 


— In curând va apare Preotul în şcoală, 
lecţii practice din Micul Catehism de Păr. Mi- 
hai Sălăgian. Se poate comanda la autor. 

— Redacţionale. Cu începere de astăzi redac- 
ţia „Vestitorului“ trece în sărcina Păr. C Tămăian Oradea, 
Parcul Ştelan cel Mare 8. In urmare rugăm a se trimite 
pentru viitor la aceasta adresă atât schimburile cât și toate 
scrisorile ce privesc redacţia ori administraţia. 


— Nou, nou, nou! Calendarul AGRU-lui pe 
anul 1935. Se poate comanda dela AGRU Diecezan 
Oradea, Piaţa Unirii 3. La o comandă de zece exem- 
Se poale comanda 
cu ramburs ori trimițând înainte costul exemplarelor 
cerute: sau să indicaţi aproximativ câte exemplare 
puteţi desface, achitându-le după desfacere. Dacă e 
vorbă de membrii Ven. Cler eparhial, aceştia la deso: 

cotire, pot da autorizaţie de reţinere din salar a costu- 
lui exemplarelor desfăcute. Totul numai pentru ca să 
evităm cheltueli postale superilue. 


Redactor: Păr. Prof. Dr. Coriolan Tămăian 

